open-index/open-wikipedia-markdown huggingface dataset:
Limit (matematega)

I **limit**, in matematega, servissen a capì el comportament de 'na fonzion o de 'na sucession quand che la se svesina a un numer dad o a l'infinid e servissen in d'una mota di camp de l'analisi, compagn del calcol de la continovità, la derivazzion e l'integrazzion.

## Riferiment
*RipMat
## Vos corelade
* Operazzion cont i limit
* Proprietà di limit
* Limit de referenza
* Teorema di gendarm
* Regola del de l'Hôpital
Lessico dialettale della Svizzera italiana

Ul **LSI - Lessico dialettale della Svizzera italiana** l'è un vucabulari in 5 vulümm, presentaa ul 13 disembar 2004 l è stai  ul LSI, che l cuata tütt i varietaa lumbaart parlaa in di teritòri svizzer. Cüraa del *[[Center de dialetologia e etnografia|Centro di dialettologia e di etnografia del Cantone Ticino]]* (CDE), ul LSI ('ul Lèssich') l è la risórsa süla lengua lumbarda püssée granda püblicada fin adèss (püssée de 4.500 pagin e ca. 57.000 lesséma cun püssée de 190,000 variaant parlaa).

## Varda ach
* Ticines
* Lessico.ch

## Ligam de föra
* CDE - Centro di dialettologia e di etnografia del Cantone Ticino
Freyja

**Freyja** (o anca *Freya*, *Freja*), surela de Freyr (*Frey*, *Frei*) e tusa de Njǫrðr (*Niord*). L'è in gener cunsiderada  la dea de la tera e de la fertilità in de la mitulugia nordica.
Freya la guidava un car tiraa da una cubia de gat grand cume leun.
Wikipedia

**Wikipedia** (parnunziaa //) l'è una enciclopedia líbera e üniversal, dispunibila sül web e scrivüda in culaburaziun intal Internet dai internauti stess druvanda un prugrama líber wiki numinaa MediaWiki. 
L'è stada fundada in del 2001 e ghe n'è di versiun in 271 lengu. La version inglesa a l'è la püsee grosa e la Wikipedia in lumbard l'è nasüda in del 2005. 
Tücc i Wikipédi insema i riven a püssee da 60 miliun da vísit al dì e l'è vün di des sit püsee visitaa :. 

## El prugett Wikipedia

El fundadur dela Wikipedia, Jimmy Wales, la definiss cumè un "prugett d'enciclupedia liberament distribüibila che ognidün la pò migliurà": una enciclupedia libera dela migliur qualitaa pusibil de fà e de distribüì per ogni persona süla tera in dela sua lengua materna.

Però Wikipedia la vöö migna ufrì infurmazion inedit. Insema a tücc i enciclupedì classich, la presenta cunuscenz gemò recugnusüü: i laurà persunai e urugunai i poden migna truà acuglienza.

### Carateristich
Wikipédia a l'è custrüida sü cinch pilastri fundamentai:
* Wikipedia a l'è una enciclupedia
* Wikipedia la tee un punt de vista neutal
* Wikipedia a l'è püblicada suta licenza libera
* Wikipedia a l'è un prugett culaburativ e dunca la gh'ha un regulament de cundota
* Wikipedia la gh'ha minga regul fiss.

## Nutazion


## Vus curelaa
* Wikipedia in lumbard
Region autonoma del Tibet

El **Tibet** (Tibetan: བོད་, Bod, parnunziaa 'pö' in dal dialet da Lhasa; cines: 西藏, pinyin: Xīzàng; grafia vegia: Thibet) l'è na region da l'Asia Centrala e la patria del pòpul tibetan. Cunt un'elevaziun media da 4.900 meter, l'è suvent ciamaa ul 'tecc dal muunt'. Tütt (o la piüpart) dal Tibet stòrich (a segunt dala definiziun) l'è stai ocüpaa dala Repüblica dal Pòpul Cinesa in dal 1950.


Lhasa-Potala-04-Suedseite-2014-gje.jpg|Lhasa
Yumbu Lagang-02-Strasse-2014-gje.jpg|Yumbu Lagang
Sakya-08-Kloster aussen-2014-gje.jpg|Sakya
Gyantse-Paelkhor Choede-Kumbum-56-2014-gje.jpg|Gyantse
Gyatso La-52-Yak-2014-gje.jpg|Yak
Friendship Highway-320-Shelkar to Gyatso La-Mount Everest-2014-gje.jpg|Munt Everest
Stòria de l'agricultüra

L'agricultüra la näss 10000 an fa in de la Mesuputamia.

* Ul prim aratru a l'è staa faa sü inturna al 3500 A.C.
* Ul mulin al vegn realizaà in del 600 A.C.
* In del 1000 d.C. l'agricultüra a l'è turnada in desvilüp, e l'è staa inventaa ul cular rigid.
* Cun la descuverta de l'Ameriga a l'è staa impurtaa ul pum de tera, ul mergun, i tumates.
* In del 1786 la vegn intrüduta la trebiatris.
* In del 1840 a hinn staa inventaa i fertilizant chimigh.
Internet

L**'Internet** l'è staa inventaa in del 1969 e el se ciamava ARPANET. In principi l'eva ona red privada per i comunicazion militaj e universitaj de l'Amèrega, poeu la s'è spantegada e l'è devegnuda famosa in tutt el mond. In del 1993 la s'è povuda slargà semper pussee grazzia al Web, che l'è staa creaa al CERN. La red de l'Internet l'è deviduda in sitt e l'è piena de speranz: se pò trovà pradegament tutt quell che vun el gh'ha bisògn, sia informazion che però anca pericoj comè i virus.

Par navigà in su l'Internet, ga voeuri ona connession, on computer e on Web browser.

Anca la pòsta eletrònega (ciamada in Ingles *e-mail*) l'è basada su l'Internet.

## Vos corellaa
*Usenet
*Web
*FTP
Paella

La **paella** l'è 'n piat de ris, discriìt per la prìma ólta 'n Spàgna, endela Albufera de Valencia, de precìs, segónt la tradisiù oral de la zona, endela località de Sueca. 

El nòm el vé del nòm català de l'atrès che se dopèra per preparàla cioè 'na padèla (en català apùnto *paella*) bàsa, de fèr, sènsa mànech lónch ma con du manighì, giü per bànda. 

La paella l'ìa 'n prensépe en maià sèmplice, fat coi quàter ingredièncc che se gh'ìa amanìcc, ensèma al ris : en tòch de càrne (conécc, pól, nedròt, sì), la erdüra (cornazèi, fazöi, pondór, arteciòch, fàe, ài frèsch, bròcoi), òio de ulìa, àiva, zaferà e sal.

Col pasà del tép, endele mà dei cóghi dei restoràncc, la resèta l'è deentàda sèmper piö sufisticàda, e s'è ambiàt a mitìga dét pò a i fröcc de mar compagn de i gàmber, l'aragòsta, ecc.

## Riferimèncc
Meneghin

**Meneghin** l'è ona maschera milanesa de origin incerta, introducida in del teater in del '600 dal Carl Maria Maggi ch'el gh'ha daa l'imagin popolar che tucc cognossen anca al dì d'incoeu. El Carl Porta l'haa cuntribuii a fall diventà pussee popolar. Se pensa ch'el nòmm el vegn de *Domenico*. 

A la mità del '800 el Meneghin l'è diventaa on simbol de libertaa contra la dominazion forestera de la Lumbardia.

In del Carnaval ambrosian el Meneghino el se compagna cont on'altra maschera popolar milanesa: la Cecca.
Regn Lombard-Venet

**El règn Lombard-Vènet** (Talian: *Regno Lombardo-Veneto* - Todesch: *Königreich Lombardo-Venetien*) l'è nassuu sotta el controll de l'Austria dopo de la restaverazzion che l'è vegnuda a la fin del period Napoleonigh. L'è staa instituii el 9 de giugn del 1815 del Congress de Vienna, cont el Francesch II Duca de Milan e de Mantova ch'el divegn *Francesch I del Lombard-Venet*. Francesch I l'haa regnaa fina al 1835, e dopo de lù l'è vegnuu Ferdinand I de Asburgh-Lorena fina al 1848.

El 22 de marz del 1848, a la fin di cinqu giornad de Milan la popolazion milanesa l'ha casciaa via i austriegh e l'haa nominaa un Govern Provvisori che l'è poeu entraa a fa part del Governo Provvisori de Lombardia. In di dì seguent anca Venezia la casciava via i austriach e la nominava un govern provvisori. L'esercit piemontes a l'éra in socors di volontari lombard (prima guerra de indipendenza italiana) ma a la fin de luj a l'éra sconfitt a Custoza di Austriegh comandaa del Maresciall Radetzky che el dì 6 de agost e podeva rientrà a Milan desmantegand el Governo Provvisori. Venezia la riessiva a resist on ann ancamò, ma el 24 de agost del 1849 la gh'aveva de capitolà anca lee.

El regn Lombard-Venet el vegniva inscì ricostruii sotta el comand de l'imperador Francesch Giusepp I de Asburgh-Lorena (soranominaa el Cecco Beppe del popol milanes), che l'era rappresentaa del [Radetzky fina che quest l'è mort in del [1858.

In del 1859 el Piemont, dopo de la Segonda guerra de Indipendenza italiana, l'ha proceduu ad annettess la Lombardia e in del 1866, diventaa in del frattemp Regn d'Italia, l'ha incorporaa anca al Venet a la fin de la Terza guerra de Indipendenza col mett fin a quell ch'el rimaneva del Regn Lombard-Venet.

## Riferiment
*LombardiaBeniCulturali

## Vos corelaa
*Ducaa de Milan
*Republega de San March
Governo Provvisori de Lombardia

Dopo che i Austriegh hinn staa scasciaa foeura de tutta la Lombardia, i diversi Governi locai che s'eren creaa in quei dì lì s'hinn unii in d'on **Governo Provvisori de Lombardia**, el dì vott de april del 1848.
El Governo, presieduu del Gabrio Casaa, el se poneva subit contra el Carlo Cattaneo, che l'era staa el vincidor di Cinch Giornad de Milan, perchè in del menter 'l Cattaneo el voreva l'indipendenza de la Lombardia in del quader de on'Italia federal, el Casaa e i sò omen pensaven a l'annession de la Lombardia al Piemont, e infatt aveven ciamaa i Piemontes a dàggh man forta cont el sò esercit. 'Sto governo a l'era inscì amis del Regn de Sardegna che anca el minister de la guerra, el scior Pompeo Litta, l'è staa sostituii quasi subit cont on piemontes, el Giacinto Provana.
Col doperà on mucc de demagogia, el governo provvisori l'ha 'bolii diversi tass e l'ha sbassaa i dazzi, col dàggh origin a ona crisi economiga.

De part militara, el comandant lombard, el general Teodoro Lechi, giamò el vintises de marz, quand i Piemontes eren rivaa a Milan, l'eva suggerii al sò comandant de imbarcà l'esercit in sui i trenu per andàggh adree al Radetzky in retirada, prima che 'l rivass a unìss cont el gross del sò esercit bloccaa in del quadrilater. El comandant piemontes però l'ha scoltaa minga el consili, col permett inscì ai Austriegh de scappà in sicurezza e de incontràss cont i rinforz de Vienna.
A bon cunt i Piemontes hinn riessii a batt i tognitt a Goit e a ciappà Peschiera sul Garda, voeuna di quatter città del quadrilater.

Intant a Milan tucc i cittadin mas'c eren ciamaa a votà per scernì se annettes al Piemont o rinvià la decision a dopo la guerra (la gh'era minga, per esempi, l'opzion de l'indipendenza). El vintinoeuv de magg gh'è staa i resultaa: 561.002 sì contra 681 nò, inscì el vintott de giugn el parlament sardagnoeu, passada la paura ch'i Lombard ciamassen el trasferiment de la capital de Turin a Milan, hann approvaa l'annession.

Ma quei robb chì hinn staa inutil, perchè l'esercit di Savoia l'è staa battuu a Custoza, el 25 de luj. A quell pont el Governo Provvisori l'ha faa sù on Comitaa de pubblica difesa cont el general Manfredo Fanti, el Pietro Maestri e 'l Francesco Restelli, ma 'sto comitaa l'ha faa quasi nanca in temp a reunìss che 'l quatter de agost i Piemontes hinn staa battuu arent a Milan e 'l sò re Carl'Albert l'ha deciduu de domandàggh on armistizzi al Radetzky.
Inscì i soldaa del Regn de Sardegna s'hinn retiraa a ovest del Tisin, el Radetzky l'è 'ntraa a Milan e l'ha desfaa el Governo Provvisori, col mettegh al sò post on Governador militar.

## Vos correlaa
*Cinch giornad de Milan
*Governo provvisori de Milan
*Carlo Cattaneo
*Gabrio Casaa
*Prima Guerra d'Indipendenza italiana
Wiki

El vocabol **Wiki**, o **wikiwiki**, el se utilizza per indicaa un document de ipertest e anca el programa ch'el se utilizza per mettel giò de manera cullettiva.

En lengua havaiana wikiwiki el voeur dì rapid, e sto significaa chì el se poeu vedè in de la creaziòn rapida dij document de la enciclopedia. El prugtt l'è vert al pùblic ch'el gh'ha a disposizion una connezzion a l'internet.

L'inventor del wiki l'è staa Ward Cunningham.
Josef Radetzky

**Josef Radetzky** (nomm intregh in todesch: *Johann Josef Wenzel Anton Franz Karl Graf Radetzky von Radetz*; nomm intregh in cecch: *Jan Josef Václav hrabě Radecký z Radče*; in lombard: *Giovann Isepp Venceslaa Antoni Franzesch Carla cont Radeschi de Radetz*, Trebenica, 1766 - Milan, 1858) l'è staa on general austriegh.

L'è nassuu in Boemia. L'è 'ntraa in de l'esercit in del 1784 e l'ha tolt part a la guerra contra i Turch in del 1788-1789 e a quei contra la Francia rivoluzionaria e anca quei contra el Napoleon. In del 1831 l'è staa nominaa comandant comandant di trupp austriegh in Italia.

In del 1848, s'cioppada la rivoluzion a Milan, l'è staa bloccaa cont i sò trupp cinch dì in de la città che l'è staa poeu costringiuu e bandonaa per sarràss in del quadrilater, on insemma de de fortezza in tra Mantova, Peschiera e Verona e Legnago, indove l'ha spettaa i rinforz cont i quai l'ha poeu sconfiggiuu el re Carl'Albert.

L'ann dopo l'ha battuu ancamò a Novara i Piemontes, el 23 de marz, cont el constringg i nemis a l'armistizzi e 'l sò re a l'esili.

Nominaa governador militar del Regn Lombard-Venet, el Radetzky l'è vegnuu famos per la soa severità e per la repression d'ogni sentiment de indipendenza, ma el popolin milanes el ghe voreva ben, inscì lù l'ha poduu viv pacificament in la città fina a la mort.

## Riferiment
*Radetzky, Johann-Joseph-Franz-Karl, conte di Radetz

## Alter progett

## Vos corelaa
*Radečtí z Radče
*Statova del Maresciall Radeschi a Praga
*Marcia del Radetzky
Francesch Giusepp I de Austria-Ungaria

El **Francesch Giusepp de Asburgh-Lorena** (todesch: *Franz Josef*; ungheres: *Ferenc Jószef*; in Lombard anca *Cecco Beppe*; Schönbrunn, 18 de agost 1830 - 21 de ottober 1916), l'è staa l'imperador de l'Austria-Ungheria, oltra che re de Croazia e Boemia e del Regn Lombard-Venet (fina al 1866).

L'è salii al trono imperial a desdott ann d'età, e 'l sò regn el n'è duraa 68: vun di pussee longh de la storia.
In del 1854 l'ha sposaa la soa cusina Elisabetta de Wittelsbach (ciamada anca *Sissi*). Fina al 1866 la soa politiga l'è stada quella de conservà i sò possediment italian e todesch, ma poeu l'ha dedicaa a maggior attenzion al problema de l'Ungheria, che in del 1867 l'ha ciappaa on'indipendenza maggior.

Dopo d'avè perduu in del 1866 la guerra contra i Todesch e i Italian, el s'è faa amis de 'sti dò nazion, cont ona leanza firmada in del 1882.
Quand, in del 1914 a Sarajevo, l'è staa coppaa el sò nevod e 'rede al trono, l'ha taccaa la Serbia, col dàggh origin a quella che poeu l'è vegnuda la Prima Guerra Mondial. Però lù l'è mort (l'era proppi vegg) prima de la fin de 'sta guerra, e inscì l'ha minga vist la fin del sò imperi.

## Riferiment
*Francésco Giusèppe I d'Asburgo-Lorena imperatore d'Austria e re d'Ungheria

## Vos corelaa
*Ai mè pòpoi
Cinch Giornad de Milan

Cont el nomm de **Cinch Giornad de Milan** (italian: *Cinque Giornate di Milano*) intendom ona revolta popolar s'cioppada a Milan in del marz del 1848, che l'ha portaa a la liberazion de Milan del domini austriegh. A l'è vun di episodi pussee cognossuu del Risorgiment italian.

## La storia
In del 1848, in quella che tutta l'Europa gh'era dree a s'cioppà la revoluzion, anch a Milàn el 18 de marz de quell ann lì la popolazion la tacava a fà su baricad e a sbarà di tecc e di fenester contra el presidi austriegh comandaa del Radetzky, che dopo el primm dì de la revolta el s'è baricaa denter el Castell. 
La resistenza l'è stada trada insemma del Podestà Gabrio Casati e del Consej de Guerra comandaa del Carlo Cattaneo, che 'l menava i sò messagg in gir per la città grazzia ai Martinitt (come se disen i fioeu de l'orfanotrofi milanes). El Radetzky, che 'l gh'aveva paura de vess taccaa di spall de l'esercit piemontes che l'era in sul fà de cobbiàss ai milanes, l'ha deciduu de ciappà el largh e retiràss invers al Quadrilater, indove la se trovava la pupart di sò armad. I austriegh vegniven donca foeura de la Porta Tosa, che de quell dì lì l'ha mudaa el sò nomm in *Porta Vittoria*.

## I Cinch Giornad in de la poesia milanesa
El poeta milanes Giovanni Rajberti l'ha scrivuu on componiment dedicaa ai Cinch Giornad. Chì de sotta, ona soa citazion:

18-22 MARZO 1848
*...L'è staa de quel moment*
*Ch'è comenzaa ona guerra disperada*
*D'on popol disarmaa contra on'armada*:
*Roba che fa spavent!*
*I s'ciopp contra i baston,*
*I sass contra i cannon,*
*E ona cittadinanza sueffada*
*A tutti i comoditt,*
*E a scoeud tutti i petitt*,
*Moresina e pacifica de coeur*,
*Che tutta insemma salta sù in d'on tratt*
*A fa quell che Dio voeur*.
*Fieri come leon*,
*Svelti come legoratt*,
*E senza distinzion*
*De pitocch, sciori o nobil...*

## Personagg legaa ai Cinch Giornad
* Carlo Cattaneo
* Gabrio Casati
* Josef Radetzky
* Luciano Manara
* Augusto Anfossi
* Pasquale Sottocorno
E (costant matematega)

**e** a l'è una costant matematega el che valor aprossimad a l'è de 2{,}718281828459 e che l'è a la bas de la fonzion esponenzial e^x e del logaritm natural. La se po definì in pussee manere, la pussee classega a l'è el limit de la sucession (1 + 1/n)^n che la tend a l'infinit.

A l'è 'n numer trascendent e donca irazzional e a travers de la formula de Euler a l'è conligada a la trigonometria.

## Riferiment
*Weschool

## Alter proget
Martinitt

I **martinitt** a eren 'n istituzion benefica de Milan, fondada in del millacinchcent de 'n venezian ciappaa presonee in guerra e che la curava i fioeu senza gent. Al dì d'incoeu la soa sed originaria a l'è 'n musee e i sò servizzi a hinn staa dividuu in alter sociazion benefich.

In milanes martinitt a l'è on termen, insemma a stellin, 'n alter orfanotrofi, per parlà di fiolitt ch'han lassaa indree i sò.

## Riferiment
*I Martinitt 

## Alter progett

## Vos corelaa
*Musee Martinitt e Stelline
Carlo Cattani

El **Carlo Cattani** (*Carlo Cattaneo* in italian, Milan, 1801 - Lugan, 1869) l'è staa on economista e omm politigh italian.

Lù el credeva un d'ona Italia unida e confederal in sul modell svizzer e l'era a favor anca del federalismo europee. El sostegniva anca l'importanza de la libertà economega a patt che 'l ghe fuss on sistema che 'l mett tucc in di midemm condizion de partenza.

L'ha scominciaa a fà politga duranta i Cinch Giornad de Milan, ma quand che i Austriegh hinn vegnuu indree, 'l s'è trasferii a Lugan, indove 'l s'è miss a insegnà materi economigh.

Unida l'Italia l'è staa eleggiuu al Parlament Italian ma l'ha mai tolt part a ona quai settada, perchè 'l s'è refudaa de giuràggh fedeltà al re, degià che l'era contrari ai Savoja e al sò intervent in di cinch giornad.

## Riferiment
*Enciclopedia Treccani
*L'Opinione della Libertà

## Alter proget

## Vos corelade
*Monument al Carlo Cattani
Emilio De Marchi

**Emili De Marchi**, nassuu a Milàn in del 1851 e mòrt semper a Milan in del 1901, l'è staa professor de stil a la Academia Leteraria de la soa cità del 1883 fina al 1900. I sò romanz pussee famos ('Il cappello del prete', 'Demetrio Pianelli' in tra i alter) hinn staa scrivuu giò in lengua taliana, ma el sò capolavor l'è la pròsa milanesa 'Milanin, Milanon', publicada dòpo la soa mòrt in del 1902, in de la qual el De Marchi scrivend 'rabios' (inscì el dis) a on amìs (el Carlin), el parla dij cambiament de la soa cità, che l'è adree a diventà una metròpoli ma la ris'cia de perd la soa identidà popolar.

El De Marchi l'ha anca scrivuu racont per i fioeu e l'è staa on gran studios de la leteradùra; in del 1882 l'ha publicaa el liber sora 'Lettere e letterati del sec. XVIII' (Lèter e leteraa del secol XVIII)

El feva part de la segonda generaziòn de la Linea lombarda.

## Ligamm de foeura
* Wikiquote
* De Marchi in la Wikisource

## Interprogèt
* lmo.Wikisource

** El noster Domm
** I pover mort
** L'inverno
** Me regordi...
** Ohee spazzacamin!
** Ringraziament del poer spazzacamin
** Le due Marianne

** Milanin Milanon (1902)
Schwa

Ul tèrmin **schwa** (parnunziaa ), che  l'è la trascrizion d'ona parola ebràica (**שווא**) (significaant « zero », « nient »), l'è impiegaa in linguística e in fonología con dò significaa:
*ona vocala neutrala, mía acentada e senza ton in ona quaj lengua; despess, ma mía semper, a l'è ona vocala médio-centrala (rotondada no). Sti vocall a hinn despess trascrivu cont el símbol ****, tolt dal IPA (International phonetic alphabet), senza tegnì cunt del sò valor fonetegh real.
*la vucala medio-centrala mía rutundada al *milieu* da la carta di vucall, acentada u mía acentada. In cheest caas, ul tèrmin *vucala medio-centrala* al pöö vess duvraa in scambi che *schwa*, a evitá da l'ambigüitaa. Da plüü, anca ul símbul  al è cjamaa schwa. 

Chesta vucala la sa trœva da spess in pusizziun atònica in di lengui rumànich, cuma ul rumantsch, ul català di varietaa piemuntees, purtughees da Lisbona, ul rumeen, ul napuletan evi.
La sa pöö truvá anca in pusizziun tònica in di varietaa da la lengua lumbarda, particülarmeent inti dialett da la pruvenza da Pavía e Varees.
La esisteva anca in francees, però la s'è trasfurmada in « e caduc (français) » (ou « e müta »), che la sa parnunzia [ö] u la sa fa sentí par nieent; in la resgjun da la lenguadoc però, a l'è ancamò ben preseent in francees, suratütt in pusizziun finala. 

La sa trœva  natüralmeent anca in inglees, in dúe la realiza la püpaart di vucaal atònich.

## Ul símbul Schwa

Ul símbul Schwa  al è duvraa cuma graféma in difereent lengui:
* In Azeri la representa una vucala *a* anteriuur . 
Però, duvraant , la lengua Azeri la gh'a di prubleem cul standard Tüürch, inscí a li vöölt 'ä' al veen duvraa in scambi;
*In l'alfabett Latin da la lengua Cecena. Ul duvrá cheest alfabett al è puliticameent significaant, par che la Russia la preferiss che al vegna duvraa l alfabett cirílich. 
*In la trasliterazziun Latina da l Avestan. La vucala lunga curespundeent a l'è scrivüda cuma schwa-macron ;
*In di alfabett cirílich, e.g. Kazakh, Bashkir, Udmurt e òltri lengui da l'ex-USSR; videe Schwa (Cirílich).
Dialet de la feruvia

La **Koinee ticinesa** o püssee popularment **Dialett de la feruvia** l'è üna varietà de la lengua lumbarda ucidentala parlada in dal Cantun Tesin e druvada anchia di parlancc di dialecc lucai (in particular quii che a divergen de l'istessa koinee, per esempi al dialet de la val Leventina), quand che i cumunichen cunt parlancc de olter dialecc dal Tesin, di Cantun Grigiun, dal Piemunt o de l'istessa Lumbardia.

La parlada l'è üna spece de lengua franca nassüda a la fin dal 1800, quand l'è stada dervüda la linea feruviaria dal San Gutard. I feruvier, che i g'hevan bisögn de capì e de fass capì da tücc, i han finì per crear üna lengua cumün tra Airöl e Ciass, üna mistüra tra le parlade di center magiür dal Tesin cum Lügan, Belinzuna e Lucarn, che la murbidiva tüte le particularità lessicai di dialecc lucai. In de la koinee ticinesa l'è forta anchia l'inflüensa dal dialet meneghin e suratütt de quel cumasch.

Al dialet de la feruvia l'è a la bas dal ticines mudern druvà in de le trasmissiun in dialett de la televisiun de la Svissera tagliana, in particular da Yor Milano. La koinee l'è stada anchia druvada per dupià in lumbard al film de John Ford, *The Searchers*, cunt al titul de Se ta cati ta copi.

## Riferiment


## Bibliugrafia
* Centro di dialettologia e di etnografia, *LSI – Lessico dialettale della Svizzera italiana*, Bellinzona 2004.
* Comrie, Bernard, Matthews, Stephen and Polinsky, Maria: *The Atlas of Languages: The Origin and Development of Languages Throughout the World. Rev. ed.*, New York 2003.
* Grimes, Barbara F. (ed.): *Ethnologue: Languages of the World. Vol. 1*, 2000.
* Lurà, Franco: *Il dialetto del Mendrisiotto*, Mendrisio–Chiasso 1987.
* Lurati, Ottavio: *Dialetto e italiano regionale nella Svizzera italiana*, Lugano 1976.
* Petrini, Dario: *La koinè ticinese: livellamento dialettale e dinamiche innovative* (*Romanica Helvetica* vol. 105), Bern 1988.
* VSI – Vocabolario dei dialetti della Svizzera italiana'', Lugano / Bellinzona 1952–.
Viena

**Vièna** (Todesgh: *Wien*; Cech: *Vídeň*; Italian e Ingles: *Vienna*; Slovacch: *Viedeň*; Sloven: *Dunaj*; Frances: *Vienne*; Latin: *Vindobona*; Ungheres: *Bécs*; Croatt: *Beč*; Turch: *Viyana*) l'è la capital de l'Austria e a l'istess temp del sò staa de la federazion 'Bundesland Wien'. La se troeuva a l'est del paes, arent a la fruntera slovacca, in su la riva del Danubi. L'ha gh'ha una popolazion de 1.600.000 abitant, che la vegn 2 milion per tùta l'area urbana, e a l'è la cità pussee granda del paes. L'è anca el sò center coltural, econòmich e politich. 

In Vièna gh'hann la sed diversi organizazion suranaziunaj: la OCSE, la OPEC, l'agenzia internaziunal de l'energia atomica e diversi apparad de i Nazion Unii.

Viena l'hann fondada i Celtegh e colonizada i Roman, che gh'hann daa el nom de Vidibona. In del 180 a Viena a l'è mort l'imperador Marc Aureli. In del quint secol l'hann devastada i Unn. L'è stada la capital de l'imperi austriach e, fina al 1803, la capital del Sacher Roman Imperi.

In del secul XIX la cità l'è stada abelida sòta de un punt de vista architetònich. Al center la gh'è la catedral de Sant Stéven.


Wien-vom Oberen Belvedere-108-2009-gje.jpg|View from Upper Belvedere
Wien-Oberes Belvedere-102-2009-gje.jpg|Upper Belvedere
Wien-Burgtheater-104-2007-gje.jpg|Burgtheater Vièna
Wien-Staatsoper-122-2013-gje.jpg|Vièna State Opera
Wien-Parlament-118-Mitte-2008-gje.jpg|Parliament
Wien-Hofburg-108-Heldenplatz-2007-gje.jpg|Hofburg
Wien-Schoenbrunn-104-Gartenfront-2007-gje.jpg|Palace of Schönbrunn
Wien-Stephansdom-116-2007-gje.jpg|St. Stephen's Cathedral
Gabrio Casati

**Gabrio Casati** (Milàn 1798-1873) lè staa faa Podestà de Milàn in del 1837. Politich reformador, in del 1848 durant i cinqu giurnad de Milan l'è staa ciamaa a faa el President del Govern Provisori de Lombardia, e l'è staa favorevol a la anesion lombarda al Piemont. Dopo de la sconfitta de Custoza l'haa cercaa de faa andà innanz la guèra ma quand i Piemuntes han pasaa el Tesin in ritirada el Casati l'è andaa con lur. 

In del 1853 l'è staa faa senator a Turin per el partii de Camillo Cavour, e in de la segunda guèra de indipendenza taliana l'è andaa a combatt volontari. Comé minister de l'istruzion l'haa faa la legg per l'istruzion elementar obligatoria e gratuita per tucc in del 1860. Del 1865 al 1872 l'è staa el president del senad talian.
Bremb

Ol **Brèmb** l'è un fioeum, longh 74 km che al ven sgiò in de la vall che la ciapa 'l nòm prope dal sò fioeu: la Vall Brembana.

La sortida principala del Brèmb l'è ai pè del Pizz del Diavol 'n del cumun de Carona. Gh'è però tante otre sortide de 'ndove i nass di oter ram del Brèmb, che pò un a la volta i se 'ncóntra fina a fà soeu i dù ram principài, quèll orientàl e quell ocidentàl che pò a lor i se 'ncóntra di bande de Lénna.

Ol Brèmb 'l gh'ha tancc afluencc, tra i pioeu 'mportàncc gh'è l'Imagna da la Vall d'Emagna, 'l Stabina da la Vall Tòrta e 'l Vena da la Vall Tavegg. 

Al fénéss la sò córsa in de l'Ada tra Calònega e Cavriàt.

## Vàrda anch
* Briöl
* Lésna

## Oter progecc
Andy Warhol

**Andy Warhol** (6 òst, 1928 - 22 fevrér, 1987) a l'è stàcc ü pitùr 'mericà e fundadùr de la pop-art.

Ol sò nòm de batès l'éra **Andrew Warhola**, nasìt a Pittsburgh, Pennsylvania, USA, da d'i 'migracc sluacc. L'à stödiàt art de la reclàm al CIT (*Carnegie Institute of Technology*, che adès al se ciama *Carnegie Mellon University*) de Pittsburgh. Dopo che l'éra ciapat la laurea 'n dèl 1949, al s'è trasférit a New York.
Lé l'à cuminsàt a laurà 'n de la reclàm de Vogue e Glamour.

In de la sò éta a l'à facc tante opere, perchè al dorvàa la sèrigrafia e al faa piö còpie de la stèsa. I sò òpere piö cunuside a i è di riprudussiù di someanse de: Marilyn Monroe, Mao Zedong, Che Guevara e tace óter. 

Ol 23 löi dèl 1985 a l'à facc la reclàm a l'urdènadur de la Commodore: l'Amiga 1000.
Mör a New York nel 1987 'ntàt che l'éra drè a sübì öna operassiù al pancreas.
Tram

El **tram** (o **tramvai**) a l'è 'na forma de trasport publich in su rodaia, tipich, ma minga esclusiv, del trasport urban. L'è distint del treno perchè el circola a vista, quand che el treno el viaggia a segnalament.

Quell che 'l guida el tram a l'è ciamaa manetta, per via del sistema de guida di tram de Milan che doperen 'na manetta.

## Caratteristich
El tram a l'è in sostanza on mezz ferroviari linger e desviluppaa per podè andà sia in sed propria sia in sed promiscua cont i alter veicol e de andà per la pupart del sò percors cont la marcia a vista, a differenza di treni che doperen el segnalament.

A l'è tipicament, per via del facc de vess vincolaa, pussee capient de on autobus e de on filobus. L'è donca doperaa soratutt indova i autobus a hinn no sufficient ma ona metropolitana a l'è tropp costosa.

## Storia
In princìpi i tram eren a cavaj, el primm a l'è staa in Galles, in su la linia in tra Swansea e Mumbles, attiv dal 1807. In America, in del 1832, a l'è attivaa el primm tram.

In del 1839 derva el primm tram in Europa, in Franza. Progettaa per la trazion a vapor a l'è però faa a cavaj e 'l falliss in del 1848.

A la fin del secol, vist i grand difficoltà in la gestion di sistema a cavaj la pupart di red a l'è elettrificada, cont ona quaj red che l'è restada cont el vapor, anca se i ultim servizzi regolar in di Americh hinn staa finna al 1930. 

I tram a vapor hinn restaa soratutt per i lign suburban, l'è assee famos el Gamba de legn meneghin, che l'è resistii finna al 1958. Per i red urban l'estinzion la gh'è stada intorna al 1900.

## Tram particolar
### Tram-treno

El **tram-treno** a l'è on veicol che 'l pò viaggià sia in su la red tranviaria che in su la red ferroviaria. A l'è particolarment famos el modell Karlsruhe, doperaa anca a Kassel e a Chemnitz.

### Metrotranvia

La **metrotranvia** a l'è on tram che l'è per la puart in sed propria e cont asserviment semaforich che 'l permett de 'vègh pussee capacità e velocità de on tram comun.

### Tram a cav

El **tram a cav** a l'è on sistema indova la gabina a l'è trainada de 'n cav sotta terra. Vuna famosa a l'è 'l Tranvia de Opicina.

### Tram su gomma
I **tram su gomma** a hinn di bus a guida vincolada de 'na rodaja. Han avuu no gran success e gh'è domà el Translohr e 'l Bombardier Guided Light Transit. Hinn retegnuu pussee limitaa de on tram a rodaja ma de sovenz el sistema el costa men.

## Vantagg e svantagg
I vantagg principai del tram a hinn el bass inquinament local, el consumà men energia di autobus e la possibilità de fà di percors e di curv pussee strengg de quej di alter mezz de straport e l'è pussee economich de 'na metropolitana.

I svantagg inveci a hinn la rigidità del percors, che 'l pò vess no mudaa se gh'è on quaj ostacol e de 'vègh squasi semper men capacità de ona metropolitana.

## Varda anca
*Tram ATM 1500
*Tram desnodaa
*Metrotranvia
*Tram a cav
*Tram treno
Pompeo Litta Biumi

El **Pompeo Litta Biumi** (Milan, 24 de settember del 1781 - Milan, 17 agost  del 1852) l'è staa on istoregh e l'haa studiaa particolarment i famili famos de l'Italia.

In del 1848, dopo dii cinqu giornad de Milan, l'è staa faa minister de la guerra del Govern Provvisori de la Lombardia, ma l'haa dovuu lassà squas subet la carega al Provana, mandaa de Turin.

In del center de Milan, in de la via Capucc al numer sett, gh'è ona targa che la regorda come in quella cà el Litta l'haa vivuu e l'è deceduu el dersett de agost del 1852.
Mantua

**Mantua** o **Mantoa** (inscì anca in emilian e latin; *Mantova* in italian; *Mantoue* in frances; *Màntua* in catalan e ocitan) l'è ona cità de la Lombardia de 49 308 abitant, capital de la provinza cont el nom compagn.

Situada in sul Menz, l'è stada fondada in del ann 2000 prima de Crist; pussee tard l'è stada on vilagg etrusch: in cost’epoca chì l’ha catad el nom del dio Mantus. I Roman l’han ocupada in de la prima e ind la segonda guera punega, e el famos poeta Virsgili l'è nassud arent a la cità.

Ind i temp del Rinasiment Mantua l'era governada de i Gonzaga, e, on quai secol inanz, de i Austriegh.

Napoleon l'ha havud de combater vot mes per conquistàlla in del 1796; poeu Mantua l'è entrada a fà part de la republega Cisalpina (formada de l'union de la republega Transpadana cont la republega Cispadana), del Regn d'Italia sota Napoleon e del regn Lombard-Venet. A la fin de la Terza guera d’independenza, in del 1866, Mantua l'è entrada a fà part del regn d'Italia sota di Savoja.

Mantua l'è stada nomenada "capital italiana de la cultura del 2016" e l'è anca vun di patrimoni de l'umanità de l'UNESCO.

## Simboi


Archivi:Mantova-CoA-historical.svg|L’istema storegh
Archivi:Flag of the Duchy of Mantua (1575–1707).svg|La bandera del Ducad de Mantua


## Evoluzzion demografega

L'andana del nœumer de abitant ind el comun de Mantua l'è monstrad ind la tabella chì debass.

## Riferiment
Camillo Benso di Cavour

**Camil Benso, cont de Cavour** (Turin, 1810 - 1861) l'è staa el politich pussee important del Risorgiment italian. Fioeu del Michee e de l'Adele de Sellon l'ha cominciaa a studià per diventà offizial, ma in del 1831 l'ha deciduu de dedicàss a l'agricoltura e a l'economia.
L'era de idei liberai e in del december 1847 l'ha fondaa "El Risorgiment", on giornal indove l'ha sostegnii el besogn de conced el statut e de fà guèrra a l'Austria per liberà el Regn Lombard-Venet. In del 26 de giugn del 1848 l'è staa eleggiuu per la prima volta al parlament, e in del 1850 l'è staa faa minister de l'agricoltura in del Governo D'Azeglio. In del 1852 l'ha formaa el sò primm governo.

In del 1855 l'ha faa sì che 'l Regn de Sardegna el deciarass guerra a la Russia insema cont i frances, i ingles e i turch e l'ha mandaa in Crimea on esercit de 15.000 omen. El Piemont el gh'aveva nagott contra a la Russia, ma in 'sta manera chi el Cavour l'ha poduu toeu part al congress de Paris di vincidor e cercà de sviluppà di alleanz.

In del 1858 l'ha firmaa a Plombières di accord cont el Napoleon III che 'l se impegnava a intervegnì in d'ona eventual guerra tra l'Austria e 'l Piemont per dagh man fort a quest ultim. I piemontes taccaven a provocà l'Austria fina a che questa la desideva de fà s'cioppà la Segonda guerra d'indipendenza in de l'april del 1859, ma quand che l'è staa firmaa l'armistizzi de Vilafranca che 'l dava la Lombardia al Piemont. El Cavour el s'è dimetuu per protestà contra el fatt che 'l se lassava el Venet a l'Austria.

In del 1860 però, quand el Giuseppe Garibaldi l'ha conquistaa con la spedizion di milla l'Italia dal sud, el Cavour l'è tornaa al governo per invad i territori del Papa e mett insema inscì tutt el paes.

Con la proclamazion del Regn d'Italia, in del 17 de marz del 1861 in del senad a Turin, el Cavour l'ha dii che dopo de avè fada l'Italia a gh'era de fà i Talian, ma el 6 de giugn de l'ann medemm l'è mort a l'improvvis.

## Riferiment
* Enciclopedia Treccani
Massimo d'Azeglio

El **Massimo d'Azeglio** (Turin 1798 - 1866) l'è staa on scrittor e politgh talian.
L'era on liberal e l'ha tolt part a la Prima Guerra d'Indipendenza italiana. Dopo de la battalia de Novara (perduda di piemontes), l'è staa ciamaa a guidà el Governo, ma in del 1852 el s'è retiraa per protestà contra l'union tra Urbano Rattazzi (de mancina) e Cavour (de destra).
Custoza

**Custoza** (*Custoxa* in venetu; *Custozza* in tudesch storigh) l'è una fraziun del cumün verunes de Sommacampagna.
El paes l'è famus per vess staa el lögh de dò batali del Resurgiment italian: una in del 1848 e l'altra in del 1866: tüt dò i batali han vidüü vincc l'esercit austriegh.
In del paes el gh'è un ussari di mort di düü scunter.

A Custoza se fa anca un vin, ciamaa Bianco di Custoza.
## Vus curelaa
* Batalia de Custoza
Battaja de Goit

La **battaja de Goit** l'è stada voeuna de quei de la Prima Guerra de Indipendenza italiana.

Arent al paes de Goit, in sù la sponda lombarda del Mincio, el 30 de magg del 1848 l'esercit piemontes, comandaa del principp Vittori Emanuel, l'ha sconfiggiuu l'esercit austriegh comandaa del Radetzky, che l'è staa costringiuu a retiràss a Mantova.
Dopo de la battaja i Piemontes eren riessi a rivà a Peschiera sul Garda, voeuna di quatter fortezz del Quadrilater.
Vitòri Emanuèl I de Savòja

El **Vitòri Emanuel I de Savòja** (Turin, 1759 - Moncalieri, 1824) l'è staa Re de Sardegna del 1802 al 1821. Fradel e successor del Carl Emanuel IV, el s'è refugiaa in de la Sardegna durant l'occupazion napoleònica, e l'ha poeu ciapaa possess ancamò del Piemont in del 1814. El Congress de Viena el g'ha daa el territòri de la Repùblica de Genoa. 

El govern del Vitòri Emanuel I l'è staa de tip asoluu. In del 1821, despoeu che  èren s'ciopaa i "mòti" de la Carbonarìa, el Vitòri Emanuel l'ha abdicaa a favor del fradel Carl Felis.
Vitori Emanuell II de Savoja

El **Vitori Emanuell II de Savoja** (Turin, 1820 - Roma, 1878) l'è staa re de Sardegna del 1849 al 1861 e despoeu l'è devegnuu el primm re d'Italia, fina a la soa mort.
Fioeu del Carl'Albert, l'è rivaa in sul trono despoeu de la desconfitta de Novara: l'ha mantegnuu el Statutt Albertin e l'ha desfaa el Parlament che 'l se refudava de firmà la pas con l'Austria. Cont el Proclama de Moncalieri l'è vegnuu a fàggh pression in sui votant per avèggh on govern moderaa. Despoeu del Govern del Massimo d'Azeglio, duraa fina al 1852 (e sotta el qual s'hinn aprovaa i legg del Siccardi, fortament anti-clerical), l'ha ciamaa al Govern el Cavour, cont el qual l'ha scominciaa ona longa colaborazzion piena de problema.
D'acordi cont el Cavour in del 1859 l'ha otegnuu la Lombardia contra l'Austria (con l'ajutt di Frances comandaa del Napoleon III). L'ann dopo, contra el parer del Cavour, l'ha favorii la spedizzion di milla del Giuseppe Garibaldi, e in del 1861 l'è staa inscì proclamaa re d'Italia. In del 1870, cont el profittà de la guerra che l'era s'cioppada in tra i frances e i prussian, l'ha mandaa el sò esercit a ciappà la città de Roma, e inscì l'ha completaa l'unità italiana.
A la soa mort l'è devegnuu re el sò fioeu Umbert I.
Abecee furlan

L**'abecee furlan** in la grafía stàndard a l'è chel latin cun da 
plü la cedija (ç), símbul duvraa anca in frances, ucitan, catalan, e purtughes:

Aa Bb Cc Çç Dd Ee Ff Gg Hh Ii Jj Ll Mm Nn Oo Pp Qq Rr Ss Tt Uu Vv Zz 

La q la sa dövra dumà intal cas da nomm stòrich furlan, da lögh o da personn; 
in tücc i òltar cas sa dövra la c. 
Vesin a sti lètar, sa dövren anca k, w, x e y int i paròl furestee.

## Diacrítich
In furlan sa dövren anca l'acent güzz, l'acent lungh, 
e l'apòstruf.

## Vidé anca
* Grafía Faggin-Nazzi
Vitori Emanuell III d'Italia

El **Vitori Emanuell III de Savoja** (Napoli, 1869 - Lissandria d'Egitt, 1947) l'è staa re d'Italia del 1900 al 1945, re d'Albania del 1939 al 1943 e Imperador de Etiopia del 1936 al 1941.
Despoeu la mort del pader Umbert I l'ha tegnuu 'na posizzion coretta cont el lassà che 'l Giolitti el portass inanz el sò programma de reform liberai e sociai.
L'è staa favorevel a la guerra con la Turchia per conquistà la Libia in del 1911. Duranta la Prima Guerra Mondial, despoeu de la desconfitta in de la bataja de Caporett, l'ha sostituii el general Cadorna cont el general Diaz che l'ha portad a la vittoria in su l'Austria-Ungaria. 
Despoeu de la guerra l'ha ciappaa pagura per la revoluzzion e l'ha favorii el Mussolini che el 28 de ottober del 1922 l'ha ciappaa el poder. Sotta el fascism l'ha man-a-man perduu i sò fonzion, finn'a quand, el 25 de Luj del 1943, l'ha destituii el Mussolini e l'ha ciamaa a guidà el Govern el general Badoglio che el 8 de Settember de l'istess ann l'ha ciamad l'armistizzi, intanta che el Re el scappava de Roma per andà a Brindes che l'era degiamò sotta el controll di Ingles e di Merican. 
In del 1944 el minister Palmiro Togliatti, on comunista, el l'ha constrengiuu a retiràss e a lassàgh el trono al so fioeu Umbert II a titol provisori, ma in del mes de magg del 1946 el s'è retiraa definitivament con l'andà in esili a Lissandria d'Egit indove che l'è mort a la fin de l'ann dopo.

## Riferiment
*Vittorio Emanuele III - Treccani
Terza Guerra de Indipendenza italiana

La **terza guerra de indipendenza italiana** la s'è combatuda in del mes de giugn e quell de agost del 1866, e l'è stada favorida de l'alleanza in tra el noeuc Règn d'Italia e la Prussia. I italian a hinn staa battuu sia in tetta, a Custoza el 24 de giugn, sòta el comand del general La Marmora che in mar a Lissa el 20 de luj. La ùnica battaja vinciuda di italian l'è stada quèla de Bezzecca, in Trentin, el 21 de luj. In del menter, però, l'esercit austriach a l'éra sconfigiuu di prussian a Sadowa e el se vedeva costrett a ciamaa la resa, de manera che a la fin de la guèra l'Italia la gh'haa ricavaa el Vènet grazia a i soo aleaa.
Battaja de Lissa (1866)

La **Battaja de Lissa** l'è staa on sconter naval de la Terza Guerra de Indipendenza italiana.

El vint de luj del 1866, arent a l'isola dalmata de Lissa, la squadra naval austriega comandada de l'ammiraj Wilhelm von Tegetthoff l'ha taccaa la squadra italiana de l'ammiraj Carlo Pellion di Persano. I Austriegh hann fondaa dò nav (la *Re d'Italia* e la *Palestro*), per poeu retiràss in del port de San Giorgio a Lissa con nissun problema. La sconfitta l'ha impressionaa negativament i sentiment di Italian.
Vincenzo Gioberti

El **Vincenzo Gioberti** (Turin, 1801 - Paris, 1852) l'è staa on prett, politigh e filosof.
L'è staa faa prett in del 1825 e 'l s'è miss con la Giovine Italia e in del 1833 l'è scappaa in Francia per scampà ona repression. Dopo che 'l s'è slontanaa del Mazzini, in del 1843 l'ha scritt giò el liber Del primato morale degli Italiani (*del primatt moral di Italian*). Lù el sostegneva che l'Italia, inveci de ona repubbliga centralizzada, la gh'eva de vess ona federazion sotta la guida del Papa.
L'è staa president del Consili del Regn de Sardegna in di agn 1848-1849, ma l'è minga riessii a tirà foeura ona politiga ben ciara. Dopo de la sconfitta de Novara, el s'è retiraa in Francia.
Luigi Cadorna

**Luis Cadorna** (Palanza 1850 - Bordighera 1928) l'è staa el general comandant del Stat Magior de l'esercit talian duranta l'inizi de la prima guèra mondial. Dòpo de la sconfida de Caporett, el 8 de november del 1917 l'hann costringiuu a dimettess per la soa responsabilità per avè minga organizaa i difès dòpo del sfondament del front de part di Todesch cont i Austriach. L'è staa sostituii del General Armando Diaz.

## Riferiment
*Luigi Cadorna - Treccani
Carl Felis de Savòja

**Carl Felis de Savòja** (Turin 1765-1831) l'era el fioeu de Vitori Amedeo III che l'è staa vicere in de la Sardegna del 1799 al 1816, durant el period napuleonich quand el Piemont l'era ocupaa dij frances. In del 1821 l'è staa faa Re quand el fradell Vitori Emanuèl I el s'è ritiraa dopu de i disurdin de piazza. In quel menter el se trovava a Mòdena; l'ha ordinaa al regent, Carl Albert, de ritiraa el Statut che quel l'aveva concess, e tornaa a Turin l'haa sofegaa l'insurrezion cont l'ajuda dij austriach e l'haa iniziaa un regn dispotich, fortement contrari aj liberal.
Prima Guerra de Indipendenza italiana

La **Prima guerra de Indipendenza taliana** l'è s'cioppada el 23 de marz del 1848, dòpo che Milan e Venezia s'eren levaa su contra i Austriech e eren reussii a casciài foeura. In prinzipi de la guerra òlter statt talian, olter al Piemont, aveven deciduu de combatt contra i Austriech: el Stat de la Gesa, el Grandugaa de Toscana e 'l Regn di Dò Sicili, e i talian eren reussii a veng dò battaj a Pastrengh e Gòit, e anca a ciapà Pes'cera, voeuna di fortezz del quaderlater indove i austriech del general Radetzky a s'eren retiraa.

Quand che al prinzipi de giugn i Austriech inviaven rinforz al comand del general Nugent, e in de l'istess temp i stat talian decideven de trass indree e lassà i Piemontes insema ai Lombard e ai Venezian a combatt deperlor, el Radetzky l'è tornaa anmò a combatt e a Custoza, in tra el 23 e el 25 de luj, l'ha battuu l'esercit nemis e l'è 'gnuu ancamò indree in de la Lombardia. Dòpo de avè battuu ancamò i piemontes vesin a Milàn, el 6 de agost el Radetzky el tornava in de la cità che l'eva casciaa foeura cinqu mes innanz e l'esercit Piemontes, comandaa del Re Carl Albert, l'ha poduu pu fà nagòtt ma ciamàggh on armistizi.

La guerra l'ha taccaa su ancamò in del mes de marz del 1849 fomentada del Governa Rattazzi ma i Piemontes, comandaa del general polacch Chrzanowsky ch'el se intendeva minga ben cont i sò omen, hinn staa battuu ancamò in de la battaja de Novara el 23 de l'istess mes. El Re Carl Albert el decideva de retirass in esili, e el sò post el toveva Vittòri Emanuel II che in d'ona cassina arent a la città el se incontrava col Radetzky per mett giò i condizion de la capitolazion che la metteva fin a la guerra.
Vitòri Amedee III de Savòja

El **Vitòri Amedee III de Savòja** (Turin, 1727- Moncalieri, 1796) l'è divegnuu Re de Sardegna in del 1773 e l'è staa fortament contrari a la Rivoluzion francesa. Quand che el Napoleon l'ha invaduu per la prima voeulta l'Italia el Re l'è staa descounfiguu a Milesim e a Mondovì e l'è staa constrengiuu a subì el trataa de Paris cout el qual el perdeva la Savòja e Niza. Vitòri Amedee III a l'era fioeu del Càrl Emanuel III e l'è staa pàder de trei Re: el Càrl Emanuel IV, el Vitòri Emanuèl I e el Carl Felis.
Carl'Emanuel IV de Savoia

El **Carl'Emanuel IV de Savoia** (piemontes: *Carl Emanuel IV ëd Savòja*; italian: *Carlo Emanuele IV di Savoia* ditt *l'Esiliato*; Turin, 1751 - Roma, 1819) l'è staa on re de Sardegna, princip de Piemont e duga de Savoia.
Segond la ligna de succession giacobita, el gh'avaria poduu vanzà di pretes al trono ingles, cont el nomm de *Carlo IV*.
L'ha sposaa la Maria Clotilde de Francia, sorella del re Luis XVI. L'è vegnuu re in del 1796, ma dopo duu ann l'è staa costringiuu a scappà in Sardegna sotta la protezion di Ingles, perchè 'l Piemont l'era staa occupaa di Frances e poeu annettuu a la Francia.
In del 1802 l'ha rinunciaa al titol in favor del fradell Vittori Emanuel I e 'l s'è faa fraa. L'è mort a Roma in del 1819.
Carl'Emanuel III de Savoia

El **Carl'Emanuel III de Savoia** (piemontes: *Carl Emanuel III ëd Savòja* o *Carlin*; italian: *Carlo Emanuele III di Savoia* ditt *il Laborioso*; Turin, 1701-1773) l'è staa on re de Sardegna (el segond de la soa dinastia), duga de Savoia, marches de Monferraa, marches de Saluzz, princip del Piemont e cont d'Aosta, Moriana e Nizza.
L'era el segond fioeu del Vittori Amedee II e l'ha regnaa del 1730 al 1773. L'è staa on re autoritari ma a l'istess temp on combattent valoros.
Del 1734 al 1737, leaa di Frances, l'ha occupaa el Milanes col batt i Austriegh a Guastalla. Sotta el sò regn, el Piemont l'è staa bon de streppà via on mucc de territori al Ducaa de Milan: el Novares, Vigeven e la Lumellina, Tortona, Voghera e tutt l'Oltrepò fin giò a Bobbi, che hinn restaa in di man di Savoia fin'a l'Unità d'Italia.
In del 1744 l'è passaa de l'altra banda e l'ha battuu i Frances e i Spagnoeu a Coni, e poeu trii ann dopo in de la Battalia de l'Assietta.
L'è staa el fondador di università de Cagliari e Sassari, l'ha faa dervì straa e canai e l'ha pubblicaa on codes de legg ciamaa *Costituzion regai*.
Taula dij Re de cà Savoja

Giamò in precedenza, finna del quattercent, i Savoja i gh'aveven el titol onorari de Re de Cipro e de Gerusalemm. Eren minga consideraa cà regnant, perchè el titol efetiv che'l ghe spetava l'è staa prima de Cont de Savoja e poeu (del 1416) de Duch de Savoja.

In del 1713 otenèven el domini de Sicilia cont el titol efetiv de Re, ma dopu de sulament cinqu ann se vedèven custrett a scambiaa la Sicilia cont la Sardegna, anca si questa a l'epoca a l'era pusè povera.

De seguit troveree l'elench di tucc i Re de Sicilia del 1713 al 1718, de Sardegna del 1718 al 1861 e d'Italia del 1861 al 1946 quand l'Italia l'è divegnida una republica:

***Re de Sicilia**:
**Vittori Amedee II (1713-1718)

***Re de Sardegna**:
**Vittori Amedeo II (1718-1730)
**Carl Emanuel (1730-1773)
**Vittori Amedee III (1773-1796)
**Carl Emanuel IV (1796-1802)
**Vittori Emanuel I (1802-1821)
**Carl Felis (1821-1831)
**Carl Albert (1831-1849)
**Vittori Emanuel II (1849-1861)

***Re de Italia**
**Vittori Emanuel II (1861-1878)
**Umbert I (1878-1900)
**Vittori Emanuel III (1900-1946)
**Umbert II (1946)
Luis XVI de Francia

El **Luis XVI de Borbon** (Versailles, 1754 - Paris, 1793) l'è staa re de Francia del 1774 al 1792. A l'era nevod del Luis XV, al qual l'è succeduu. L'ha sposaa la Maria Tonietta de Asburgh.
Duranta el sò regn a gh'è staa di gross problema finanziari: lù l'ha cercaa de frontài col nominà 'me minister di finanz prima el Turgot e poeu el Necker, ma quand quei là provaven a promoeuv di misur per contegnì el *deficit*, i gent privilegiaa se ribellava.

In del 1789 el re l'ha convocaa i Statt Generai, ona sorta de Parlament che l'ha daa el via a la Rivoluzion Francesa e che in del 1792 l'ha depost el re.
L'ann dopo, denanz al period del Terror, e per paura de finì sotta la ghijottina, el re l'ha provaa a scappà foeura del paes, ma l'è staa reconossuuu e ciappaa a Varennes insema a la soa famiglia. Donca l'è staa processaa e ghijottinaa.
Vittòri Amedee II de Savòia

El **Vittòri Amedee II de Savòia** (Turin 1666 - Rivoli 1732) l'è staa el prim Re de la cà savoiarda: con lù la scomenza ona succession che la se pò vedè in de la Tavola di Re de cà Savòia.

Fioeu del Carl'Emanuel II in del 1690 l'è entraa in guerra contra la Francia, ma l'è staa desconfigiuu diversi voeult per poeu vess constrengiuu a trattà la Pas de Turin in del 1696.

In de la guerra de succesion spagnoeula l'è staa ancamò contra la Francia e cont la pas de Utrecht in del 1713 l'ha ottegnuu la Sicilia cont el titol de Re. Cinch ann pussee tard, però, i Austrìach ghe ciamaven l'isola in cambi de la Sardegna, e l'è staa inscì che del 1718 i Re de cà Savòia s'hinn ciamaa Re de Sardegna.

In del 1730 el cedeva el sò trono al fioeu Carl'Emanuel IV.